钦定古今图书集成/明伦汇编/氏族典/第243卷 > 张茂则
## 钦定古今图书集成/明伦汇编/氏族典/第243卷 > 张茂则

按《宋史张茂则传》：“茂则字平甫，开封人。初补小黄门，
五迁至西头供奉官，干当内东门，迁领御药院。恳求
补外，转宫苑使、果州团练使，为永兴路兵马钤辖，入
为内侍押班，再迁副都知。熙宁初，进入内都知。哲宗
即位，迁宁国军留后，加两省都都知，卒。茂则性俭素，
食不重味，衣裘累十数年不易。绍圣论元祐人以茂
则常预任使”，追贬左监门卫将军。崇宁中入党籍。